recursal/SuperWikiNEXT-32B huggingface dataset:
Ο Willis C. Hawley (αριστερά) και ο Reed Smoot τον Απρίλιο του 1929, λίγο πριν την ψήφιση του σχεδίου τους από το Κογκρέσο.
Ο **Νόμος περί Δασμών του 1930**, γνωστός και ως **Νόμος Σμουτ-Χόλεϋ περί Δασμών** (*Smoot–Hawley Tariff Act*) ήταν ένα σχέδιο νόμου που υποστηρίχθηκε από τον Γερουσιαστή Σμουτ (*Reed Smoot*) και τον βουλευτή Χόλεϋ (*Willis C. Hawley*), το οποίο ψηφίστηκε και έγινε νόμος στις 17 Ιουνίου 1930, και ο οποίος αύξανε τους δασμούς σε πάνω από 20.000 εισαγόμενα είδη στις Ηνωμένες Πολιτείες σε ύψος-ρεκόρ.

Το φορολογητέο επίπεδο δασμών (αυτό δεν περιλαμβάνει τις αφορολόγητες εισαγωγές) κατά τον Νόμο αυτό ήταν το υψηλότερο στις ΗΠΑ για τα τελευταία 100 χρόνια, και το υπερέβαινε με μικρή διαφορά ο Νόμος περί Δασμών του 1828. Η μεγάλη πλειοψηφία των οικονομολόγων από τότε και στο εξής θεωρούν τον Νόμο, και τους επακόλουθους δασμούς που επιβλήθηκαν ως αντίποινα από τους εμπορικούς εταίρους της Αμερικής, ως υπεύθυνο για την μείωση των αμερικανικών εξαγωγών και των εισαγωγών κατά περισσότερο από το μισό. Σύμφωνα με τον Μπεν Μπερνάνκι, «οι οικονομολόγοι εξακολουθούν να συμφωνούν ότι ο Νόμος Σμουτ-Χόλεϋ και οι επακόλουθοι πολέμοι δασμών ήταν άκρως αντιπαραγωγικοί και συνέβαλαν στο βάθος και το μήκος της παγκόσμιας ύφεσης». Ωστόσο η γενική άποψη είναι ότι, ενώ είχε αρνητικά αποτελέσματα, ο Νόμος Σμουτ-Χόλεϋ δεν ήταν μία από τις κύριες αιτίες της Μεγάλης Ύφεσης, διότι το εξωτερικό εμπόριο ήταν μόνο ένας μικρός τομέας της οικονομίας των ΗΠΑ.

Παραπομπές
----------

1. ↑  Taussig (1931)
2. ↑  WWS 543: Class notes, 2/17/10, Πωλ Κρούγκμαν, 16 Φεβρουαρίου 2010, Παρουσίαση, διαφάνεια 4
3. ↑  Alfred E. Eckes, Jr. *Opening America's Market: U.S. Foreign Trade Policy Since 1776* (University of North Carolina Press, 1995, σελ. 100-3)
4. ↑  Monetary Policy and the Global Economy, Ben S. Bernanke

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 178694287
* LCCN: n91084973

 |

 |
Το ***Fortnite: Save the World*** είναι sandbox βιντεοπαιχνίδι επιβίωσης που αναπτύχθηκε και κυκλοφόρησε από την Epic Games ως μέρος του παιχνιδιού *Fortnite*. Το παιχνίδι κυκλοφόρησε σε πρώιμη πρόσβαση σε macOS, PlayStation 4, Windows και Xbox One στις 25 Ιουλίου του 2017, με σχέδια για μια δωρεάν κυκλοφορία να ανακοινώνονται στα τέλη του 2018. Η Epic τελικά κυκλοφόρησε το παιχνίδι με πληρωμή στις 29 Ιουνίου του 2020.

Το *Save the World* διαδραματίζεται στη σύγχρονη Γη, όπου η ξαφνική εμφάνιση μιας παγκόσμιας καταιγίδας προκαλεί την εξαφάνιση του 98% του παγκόσμιου πληθυσμού και πλάσματα που μοιάζουν με ζόμπι επιτίθονται στους ζωντανούς. Η Epic το θεωρεί διασταύρωση μεταξύ των *Minecraft* και *Left 4 Dead*, το *Save the World* έχει έως και τέσσερις παίκτες που συνεργάζονται σε διάφορες αποστολές σε διαφορετικούς χάρτες για τη συλλογή πόρων, την κατασκευή οχυρώσεων γύρω από αμυντικούς στόχους που προορίζονται να βοηθήσουν στην καταπολέμηση της καταιγίδας και την προστασία των επιζώντων και την κατασκευή όπλων και παγίδων για να εμπλακούν σε μάχη με τα κύματα αυτών των πλασμάτων που προσπαθούν να καταστρέψουν τους στόχους. Οι παίκτες κερδίζουν ανταμοιβές μέσω αυτών των αποστολών για να βελτιώσουν τους χαρακτήρες των ηρώων τους, τις ομάδες υποστήριξης και το οπλοστάσιο των όπλων και των σχηματικών σχημάτων παγίδων για να μπορέσουν να αναλάβουν πιο δύσκολες αποστολές.

Μετά από το *Save the World*, το *Fortnite* επεκτάθηκε, περιλαμβάνοντας τα παιχνίδια *Fortnite Battle Royale*, *Fortnite Creative*, *Lego Fortnite*, *Rocket Racing* και *Fortnite Festival*.

Παραπομπές
----------

1. ↑  Hall, Charlie (8 Ιουνίου 2017). «Fortnite announces early access release, hands-on the unfinished game». *Polygon* (στα Αγγλικά). Ανακτήθηκε στις 26 Ιανουαρίου 2024.
2. ↑  «Fortnite Is Finally Out Of Early Access». *Kotaku* (στα Αγγλικά). 30 Ιουνίου 2020. Ανακτήθηκε στις 26 Ιανουαρίου 2024.
3. ↑  «'Fortnite': Evolution of World's Largest Battle Royale Game - Rolling Stone». *web.archive.org*. 27 Ιανουαρίου 2018. Ανακτήθηκε στις 26 Ιανουαρίου 2024.

Εξωτερικοί σύνδεσμοι
--------------------

* Επίσημος ιστότοπος
Η **Μπάριο Αζτέκα** ή **Λος Αζτέκας** (*ισπανικά: Barrio Azteca ελληνικά: Η γειτονιά των Αζτέκων*) είναι μεξικανοαμερικανική συμμορία με έδρα στο Ελ Πάσο στο Τέξας. Η συμμορία σχηματίστηκε στις φυλακές του Ελ Πάσο το 1986 και εξελίχτηκε σε μια διεθνική εγκληματική οργάνωση. Σήμερα είναι μία από τις πιο βίαιες και αιμοσταγείς συμμορίες στις Ηνωμένες Πολιτείες και λέγεται ότι έχει πάνω από 3.000 μέλη στις ΗΠΑ σε τοποθεσίες όπως το Νέο Μεξικό, το Τέξας, τη Μασαχουσέτη και τη Πενσυλβάνια και τουλάχιστον 5.000 μέλη στο Σιουδάδ Χουάρες του Μεξικού.

Η κύρια πηγή εισοδήματος της συμμορίας είναι η διακίνηση ναρκωτικών στα σύνορα Μεξικού-ΗΠΑ και το παράνομο εμπόριο τους. Είναι επίσης υπεύθυνη για τη διανομή και την πώληση ναρκωτικών εντός και εκτός των φυλακών εκείνης της περιοχής. Εκτός από τη διακίνηση ναρκωτικών, έχουν κατηγορηθεί για διάφορα εγκλήματα, όπως συμβόλαια θανάτου και ξέπλυμα μαύρου χρήματος. Η συμμορία, η οποία δραστηριοποιείται κοντά στα σύνορα ΗΠΑ-Μεξικού και από τις δύο πλευρές των συνόρων, έχει μετατραπεί σε πρωταρχικό παράδειγμα της «διασυνοριακής φύσης του πολέμου των ναρκωτικών του Μεξικού». Τα μέλη της Μπάριο Αζτέκα έχουν συνήθως αμερικανική υπηκοότητα, καθιστώντας τα ιδανικούς διασυνοριακούς δολοφόνους οι οποίοι μπορούν να μετακινούνται νόμιμα πέρα ​​από τα σύνορα.

Το 2008, η Μπάριο Αζτέκα σχημάτισε συμμαχία με την ένοπλη πτέρυγα του καρτέλ Χουάρεζ, τη Λα Λίνεα, για να πολεμήσει τις δυνάμεις του καρτέλ Σιναλόα, οι οποίες προσπαθούσαν να πάρουν τον έλεγχο του λαθρεμπορίου ναρκωτικών στη περιοχή.

Αναφορές
--------

1. ↑  «Background: Barrio Azteca gang». *El Paso Times*. 3 October 2011. Αρχειοθετήθηκε από το πρωτότυπο στις 22 January 2013.. Ανακτήθηκε στις 30 June 2012.
2. 1 2  «Barrio Azteca Leader Gets Life in Prison». *KETK-TV*. 30 June 2012.. Ανακτήθηκε στις 30 June 2012.
3. ↑  Dudley, Steven (13 February 2013). «Barrio Azteca Gang Poised for Leap into International Drug Trade». *InSight Crime*. Αρχειοθετήθηκε από το πρωτότυπο στις 16 February 2013.. Ανακτήθηκε στις 24 April 2013.
4. ↑  Potter 2010, σελ. 495.
5. 1 2  Lacey, Marc (18 March 2010). «Raids Aim to Find Killers of 3 in Mexico». *New York Times*.. Ανακτήθηκε στις 30 June 2012.

Βιβλιογραφία
------------

* Bowden, Charles (2010). *Murder City: Ciudad Juárez and the Global Economy's New Killing Fields* (6th έκδοση). Nation Books. ISBN 978-1568586229.
* Campbell, Howard (2009). *Drug War Zone: Frontline Dispatches from the Streets of El Paso and Juárez* (6th έκδοση). University of Texas Press. ISBN 9780292721791.
* R. V. Gundur. 2019. "Negotiating Violence and Protection in Prison and on the Outside: The Organizational Evolution of the Transnational Prison Gang Barrio Azteca." International Criminal Justice Review
* Potter, Gary (2010). *Drugs in Society: Causes, Concepts and Control* (6th έκδοση). Elsevier. ISBN 978-1437744507.
* Small Arms Survey (2010). *Small Arms Survey 2010: Gangs, Groups, and Guns* (1st έκδοση). Cambridge University Press. ISBN 978-0521146845.
* Grillo, Ioan (2012). *El Narco: The Bloody Rise of Mexican Drug Cartels* (2nd έκδοση). Bloomsbury Publishing. ISBN 978-1408824337.
Αποκεφαλισμοί σε μια ζωγραφιά από τα Χρονικά του Φρουασάρ, αρχές 15ου αιώνα - η εκτέλεση του Γκιγιώμ Σαν και του γραμματέα του με τις εντολές του Τόμας Φέλτον.
Ο παλαιότερος αποκεφαλισμός στο Νέο Κόσμο (10.000 χρόνια πριν).
Αναπαράσταση ενός Αιθίοπα αυτοκράτορα να εκτελεί έναν αριθμό ανθρώπων με αποκεφαλισμό, 18ος αιώνας.
**Αποκεφαλισμός** ή **καρατόμηση** είναι ο πλήρης διαχωρισμός του κεφαλιού από το σώμα. Ένας τέτοιος τραυματισμός είναι πάντα ακαριαία θανατηφόρος για τον άνθρωπο και σχεδόν όλα τα ζώα, αφού στερεί από όλα τα άλλα όργανα τις ακούσιες λειτουργίες που χρειάζονται για να λειτουργήσει το σώμα, ενώ ο εγκέφαλος στερείται οξυγονωμένου αίματος και αρτηριακής πίεσης.

Ο όρος «αποκεφαλισμός» αναφέρεται στην πράξη εκούσιου αποκεφαλισμού ενός προσώπου, είτε ως μέσο δολοφονίας είτε ως εκτέλεσης, η οποία μπορεί να επιτευχθεί με τσεκούρι, σπαθί, μεγάλο μαχαίρι ή με μηχανικά μέσα όπως μια γκιλοτίνα. Ένας εκτελεστής που εκτελεί εκτελέσεις με αποκεφαλισμό ονομάζεται δήμιος. Ο ακούσιος αποκεφαλισμός μπορεί να είναι το αποτέλεσμα μιας έκρηξης, από τροχαίο ή βιομηχανικό δυστύχημα, εξαιρετικά απότομο απαγχονισμό ή άλλο βίαιο τραυματισμό. Αντιθέτως, η αυτοκτονία με αποκεφαλισμό είναι σπάνια, αλλά δεν είναι εντελώς άγνωστη.

Σημερινή θανατική ποινή
-----------------------

Οι εθνικοί νόμοι της Σαουδικής Αραβίας, της Υεμένης και του Κατάρ επιτρέπουν την αποκεφαλισμό, αλλά στην πράξη η Σαουδική Αραβία είναι η μόνη χώρα που συνεχίζει να αποκεφαλίζει τους παραβάτες της τακτικά ως τιμωρία για το έγκλημα.

Λιγότερο συχνά, ο αποκεφαλισμός μπορεί να αναφέρεται επίσης στην αφαίρεση του κεφαλιού από ένα σώμα που είναι ήδη νεκρό. Αυτό μπορεί να γίνει για να παρθεί το κεφάλι ως τρόπαιο, για να επιδειχθεί δημόσια, για να καταστήσει τον αποθανόντα πιο δύσκολο να ταυτοποιηθεί, για κρυονική ή για άλλους λόγους.

Παραπομπές
----------

1. ↑  Strauss, André; Oliveira, Rodrigo Elias; Bernardo, Danilo V.; Salazar-García, Domingo C.; Talamo, Sahra; Jaouen, Klervia; Hubbe, Mark; Black, Sue *και άλλοι*. (2015-09-23). «The Oldest Case of Decapitation in the New World (Lapa do Santo, East-Central Brazil)» (στα αγγλικά). *PLOS ONE* **10** (9): e0137456. doi:10.1371/journal.pone.0137456. ISSN 1932-6203. PMID 26397983.
2. ↑  «Definition of HEADSMAN». Ανακτήθηκε στις 25 Φεβρουαρίου 2017.
3. ↑  «Blows Head Off with Dynamite?». *The Rhinelander Daily News*: σελ. 7. 2 April 1937.. Ανακτήθηκε στις 29 September 2014.  open access
4. ↑  «Guillotine death was suicide». *BBC News*. 24 April 2003.. Ανακτήθηκε στις 26 September 2008.
5. ↑  Weinberg, Jon (Winter 2008). «Sword of Justice? Beheadings Rise in Saudi Arabia». Harvard International Review. Αρχειοθετήθηκε από το πρωτότυπο στις 20 Μαρτίου 2014. Ανακτήθηκε στις 29 Οκτωβρίου 2018.
6. ↑  Francis Larson. *Severed: a history of heads lost and heads found* Liveright, 2014.
7. ↑  Fabian, Ann (1 December 2014). «Losing our Heads (review of Larson's "Severed" *Chronicle of Higher Education*».. Ανακτήθηκε στις 1 December 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh89006220
* GND: 4369008-7
* BNE: XX558310

 |

 |
Στην ελληνική μυθολογία η **Ευλιμένη** ήταν κόρη του Κύδωνα, βασιλιά της Κρήτης. Ο πατέρας της την είχε αρραβωνιάσει με τον Άπτερο, αλλά η Ευλιμένη διατηρούσε κρυφή ερωτική σχέση με τον Λύκαστο. Ο Κύδων βρέθηκε κάποτε σε δυσχερή θέση, εξαιτίας επαναστάσεων των γειτονικών του πόλεων. Ρώτησε ένα μαντείο σχετικά και έλαβε την απάντηση ότι έπρεπε να θυσιάσει μία παρθένα στους ήρωες της χώρας. Τραβήχθηκε κλήρος για τον σκοπό αυτό και έπεσε στην Ευλιμένη (Ασκληπιάδης, FHG III, 300, 1). Τότε ο Λύκαστος, για να γλιτώσει την αγαπημένη του απεκάλυψε στον Κύδωνα τη σχέση του με τη θυγατέρα του. Ο λαός αποφάνθηκε ότι η Ευλιμένη άξιζε ακόμα περισσότερο τον θάνατο. Ο Κύδων έσφαξε τότε την Ευλιμένη, άνοιξε την κοιλιά της και διαπίστωσε ότι πραγματικά ήταν έγκυος. Μετά από αυτό, ο αρραβωνιαστικός της, ο Άπτερος, φοβούμενος μήπως ο Λύκαστος τον σκοτώσει, έστησε ενέδρα και τον δολοφόνησε. Αναγκάσθηκε έτσι να αυτοεξορισθεί και να καταφύγει στον Ξάνθο, στη Λυκία.

Με το όνομα Ευλιμένη αναφέρεται και μία από τις 50 Νηρηίδες. 

Με τον τίτλο *Ευλιμένη* κυκλοφορεί επίσης επιστημονική περιοδική έκδοση με κριτές που περιλαμβάνει μελέτες στην Κλασική αρχαιολογία, την Επιγραφική, τη Νομισματική και την Παπυρολογία εστιάζοντας στον Ελληνικό και Ρωμαϊκό κόσμο της Μεσογείου από την Υστερομινωϊκή / Υπομινωϊκή / Μυκηναϊκή εποχή (12ος / 11ος αι. ΠΚΕ) έως και την ύστερη αρχαιότητα (5ος / 6ος αι.).

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Περιοδικό *Ευλιμένη* Αρχειοθετήθηκε 2008-01-10 στο Wayback Machine..
Η **Κλαίρη του Βελγίου** (*Claire de Belgique*, γεννημένη ως Κλαίρη Λουίζα Κουμς *Claire Louise Coombs*, 18 Ιανουαρίου 1974 -) είναι η σύζυγος του Πρίγκιπα Λαυρέντιου του Βελγίου.

Βιογραφία
---------

Γεννήθηκε στις 18 Ιανουαρίου 1974 στο Μπαθ του Σόμερσετ στην Αγγλία, κόρη του Βρετανού επιχειρηματία Νικόλαου Ιωάννη Κουμς και της Βελγίδας Νικόλ Μέρτενς. Έχει μια μεγαλύτερη αδελφή την Τζοάνα και ένα μικρότερο αδελφό, τον Μάθιου.

Στις 12 Απριλίου 2003 η Κλαίρη παντρεύτηκε τον Πρίγκιπα Λαυρέντιο του Βελγίου στον Καθεδρικό Ναό του Αγίου Μιχαήλ και Αγίας Γουδούλης. Το ζευγάρι μαζί απέκτησε τρία παιδιά:

* την Πριγκίπισσα *Λουίζα* Σοφία Μαρία (2004-)
* τον Πρίγκιπα *Νικόλαο* Κασίμιρο Μαρία (2005-)
* τον Πρίγκιπα *Αιμερίκ* Αύγουστο Μαρία (2005-)

Σε αντίθεση με τις δύο εξ αγχιστείας αδελφές της, Βασίλισσα Ματθίλδη και Πριγκίπισσα Άστριντ, η Κλαίρη δεν έχει καθορισμένα επίσημα καθήκοντα. Εμφανίζεται περιστασιακά στο κοινό και συνοδεύει τον σύζυγό της, γενικά για την υποστήριξη των περιβαλλοντικών αιτιών ή φιλανθρωπικών οργανώσεων για ζώα. 

Είναι πρωτοπόρος της Χορωδίας της Βρυξελλών, η οποία τραγούδησε στο θρησκευτικό μέρος της τελετής γάμου της. Δραστηριοποιείται επίσης σε οργανισμούς που συνδέονται με το Ηνωμένο Βασίλειο στο Βέλγιο. Είναι μέλος του Διοικητικού Συμβουλίου του Βρετανικού Σχολείου των Βρυξελλών και συμμετέχει ενεργά σε φιλανθρωπικές και αναμνηστικές εκδηλώσεις που διοργανώνει ο Βρετανός Πρέσβης στο Βέλγιο.

Τίτλοι
------

* **18 Ιανουαρίου 1974 – 12 Απριλίου 2003**: Δεσποινίς Κλαίρη Λουίζα Κουμς
* **12 Απριλίου 2003 – μέχρι σήμερα**: *Η Βασιλική Υψηλότητα* Πριγκίπισσα Κλαίρη του Βελγίου

### Τιμητικές διακρίσεις

**Βελγικές**

* Βέλγιο ! Βέλγιο: Κυρία Μεγαλόσταυρου του Τάγματος του Λεοπόλδου Α΄

**Ξένες**

* Ολλανδία ! Ολλανδία: Κυρία Μεγαλόσταυρου του Τάγματος του Στέμματος
* Νορβηγία ! Νορβηγία: Κυρία Μεγαλόσταυρου του Τάγματος της Τιμής
* Πορτογαλία ! Πορτογαλία: Κυρία Μεγαλόσταυρου του Τάγματος του Ινφάντη Ερρίκου

Παραπομπές
----------

1. ↑  royal decree of 14 July 2004. N.74, Moniteur Belge, 27 February 2009 second edition, p.17188 .
2. ↑  «Photo». *media.gettyimages.com*.
3. ↑  «Photo». *s-media-cache-ak0.pinimg.com*.
4. ↑  «Norwegian State Visit To Belgium».
5. ↑  «Tildelinger av ordener og medaljer». *www.kongehuset.no*.
6. ↑  «Photo». *s-media-cache-ak0.pinimg.com*.
7. ↑  «Photo». *media.gettyimages.com*.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κλαίρη του Βελγίου** |

Εξωτερικοί σύνδεσμοι
--------------------

* Her official webpage at the official site of the Belgian monarchy
* Princess Claire's ancestry
Οι **Λουξεμβουργιανοί** είναι μια γερμανική εθνοτική ομάδα καταγωγής από το Λουξεμβούργο που μοιράζεται τον πολιτισμό του Λουξεμβούργου και μιλά τη Λουξεμβουργιανή γλώσσα. Οι Λουξεμβουργιανοί ήταν, όπως και οι Αυστριακοί, ιστορικά θεωρούμενοι ως μια περιφερειακή υποομάδα εθνοτικών Γερμανών και θεωρούνταν ως τέτοιοι μέχρι την κατάρρευση της Γερμανικής Συνομοσπονδίας. Μετά την κατάρρευση της συνομοσπονδίας, το Δουκάτο του Λουξεμβούργου εισήλθε σε προσωπική ένωση με τις Κάτω Χώρες με τη συνθήκη του Λονδίνου το 1839. Η ένωση έληξε το 1890. 
Από νομική άποψη, όλοι οι πολίτες του Μεγάλου Δουκάτου του Λουξεμβούργου θεωρούνται λουξεμβουργιανοί βάσει του λουξεμβουργιανού νόμου, αν και διακρίνεται και προωθείται μια ξεχωριστή εθνοτική αναγνώριση. Το αντίστοιχο επίθετο είναι «Λουξεμβουργιανά».

Τοποθεσία
---------

Οι περισσότεροι κάτοικοι του Λουξεμβούργου ζουν στο Μεγάλο Δουκάτο του Λουξεμβούργου, μια μικρή χώρα στην Ευρώπη μεταξύ Γερμανίας, Γαλλίας και Βελγίου, και είναι καταγωγής Κελτικής / Γαλλο-Ρωμαϊκής και Γερμανικής (Φράγκικης) καταγωγής. Οι περισσότεροι μιλούν τα λουξεμβουργιανά, ως τη μητρική τους γλώσσα, εκτός από τα γαλλικά και τα γερμανικά. Παρόλο που τα Λουξεμβουργιανά μπορούν να θεωρηθούν ότι είναι παρόμοια με τα γερμανικά, είναι αρκετά ευδιάκριτα για να θεωρηθούν ξεχωριστή γλώσσα και όχι απλώς μια διάλεκτο των Γερμανών.

Διασπορά
--------

Παρά τον σχετικά περιορισμένο αριθμό Λουξεμβουργιανών, υπάρχει μια σχετικά μεγάλη διασπορά, στην Ευρώπη και αλλού. Ιδιαίτερα, υπάρχουν πληθυσμοί στις γύρω χώρες του Βελγίου, της Γαλλίας και της Γερμανίας. Ως επί το πλείστον, αυτό οφείλεται σε ιστορικούς λόγους, ιδίως στα τρία χωρίσματα του Λουξεμβούργου, τα οποία οδήγησαν στην ενσωμάτωση των πρώην εδαφών του Λουξεμβούργου σε καθεμία από τις τρεις γύρω χώρες.

Υπάρχουν επίσης σημαντικοί πληθυσμοί στην Αμερική, με το μεγαλύτερο ποσοστό να βρίσκεται στις Ηνωμένες Πολιτείες. Ωστόσο, πολλοί κάτοικοι του Λουξεμβούργου ζουν στον Καναδά και τη Βραζιλία, χώρες όπου μετανάστευσαν μεγάλα κύματα Λουξεμβουργιανών τον 19ο αιώνα, όπως και οι Γερμανοί. Άλλοι μετανάστευσαν στην Ουγγαρία μαζί με τους Γερμανούς κατά την πρώτη φάση της γερμανικής ανατολικής διευθέτησης τον 12ο αιώνα. Οι Τάσσαλοι της Τρανσυλβανίας είναι οι απόγονοι αυτών των εποίκων.

Πηγές
-----

* Minahan, James (2000). *One Europe, many nations: a historical dictionary of European national groups*. Greenwood Publishing Group. ISBN 0313309841. Ανακτήθηκε στις 25 Μαΐου 2013.
* Cole, Jeffrey (2011). *Ethnic Groups Of Europe: An Encyclopedia*. ABC-CLIO. ISBN 978-1598843026.
Βιογραφικά στοιχεία
-------------------

Η δρ Μαρία Παναγιώτου γεννήθηκε στις 5 Ιουνίου του 1982 και κατάγεται από τον Άγιο Σέργιο Αμμοχώστου και διαμένει προσωρινά στη Λάρνακα. Οι γονείς της είναι ο Μιχάλης Παναγιώτου και η Ιφιγένεια Κόσσιφου. Είναι μητέρα ενός εννιάχρονου αγοριού, του Αχιλλέα Ιωάννου.

Ακαδημαϊκό υπόβαθρο
-------------------

Σπούδασε Ιστορία και Αρχαιολογία στο Πανεπιστήμιο Κύπρου από όπου αποφοίτησε το 2004 με άριστα. Ακολούθησε μεταπτυχιακές σπουδές στο University of Birmingham, τις οποίες ολοκλήρωσε το 2006 και έλαβε τον τίτλο MPhil (B) in Modern East Mediterranean History. Το 2017 αναγορεύθηκε Διδάκτωρ Νεότερης και Σύγχρονης Ιστορίας (PhD in Modern and Contemporary History) του Πανεπιστημίου Κύπρου με ειδίκευση στην οικονομική ιστορία.

Πολιτική δραστηριότητα
----------------------

Η δρ. Μαρία Παναγιώτου, διετέλεσε Επικεφαλής του Γραφείου Τύπου της ΕΔΕΚ και Εκπρόσωπος Τύπου του κόμματος από τον Μάρτιο του 2016 έως τον Φεβρουάριο του 2023.

Με την εκλογή του Νίκου Χριστοδουλίδη στην προεδρία της Δημοκρατίας (8ος Πρόεδρος της Κυπριακής Δημοκρατίας) το Φεβρουάριο του 2023, διορίστηκε στη θέση της Επιτρόπου Περιβάλλοντος (Μάρτιος 2023). Στη συνέχεια, τον Ιανουάριο του 2024, διορίστηκε στη θέση της Υπουργού Γεωργίας, Αγροτικής Ανάπτυξης και Περιβάλλοντος.

Εργασιακή δρστηριότητα
----------------------

Από το 2004 μέχρι το 2022 εργάστηκε σε περισσότερα από επτά ερευνητικά προγράμματα αριστείας, συγχρηματοδοτούμενα από τα Ευρωπαϊκά Ταμεία Ανάπτυξης, το Πανεπιστήμιο Κύπρου, το Ίδρυμα Προώθησης Έρευνας και το Ίδρυμα Αναστάσιος Γ. Λεβέντης. Ξεχωρίζει η εργοδότησή της ως μέλος της Επιστημονικής Ομάδας του Πανεπιστημίου Κύπρου για το έργο «Φάκελος της Κύπρου» για την περίοδο 2007 – 2010. Στο διάστημα 2017 – 2022 εργάστηκε ως Ειδική Επιστήμονας με καθήκοντα διδασκαλίας οικονομικής ιστορίας στο Τμήμα Ιστορίας και Αρχαιολογίας του Πανεπιστημίου Κύπρου.

Ερευνητικό υπόβαθρο
-------------------

Η ιστορική έρευνα, αποτελεί βασικό στοιχείο στην καριέρα της, από την οποία έχει αποκτήση εμπειρία στην αρχειακή έρευνα και δεξιότητες στη διοίκηση ευρωπαϊκών ερευνητικών προγραμμάτων αριστείας. Ιδιαίτερα, η έρευνά της για την οικονομική ιστορία της Κύπρου, τη μελέτη του εξαγωγικού εμπορίου γεωργικών προϊόντων της Κύπρου και η ανάλυση της βρετανικής δημοσιονομικής πολιτικής, ενίσχυσαν τις ικανότητές της στην ανάλυση ποσοτικών και ποιοτικών δεδομένων.

Η έρευνά της για τα λιμάνια, τα λιμενικά έργα και την οικονομική ανάπτυξη της Κύπρου είναι σημαντική καθώς καλύπτει ένα σημαντικό βιβλιογραφικό κενό. Έχει δημοσιεύσει δεκάδες επιστημονικά άρθρα σε σύμμεικτους τόμους και διεθνή επιστημονικά περιοδικά (όπως το European History Quarterly), ενώ έχει συμμετάσχει σε μεγάλο αριθμό διεθνών επιστημονικών συνεδρίων με πιο πρόσφατο το Διεθνές Συνέδριο του Modern Greek Studies Association στο Τορόντο του Καναδά.

Πηγή:

Κατηγοριες
----------

* Βιογραφικά στοιχεία
* Ομιλίες Υπουργού
* Συνεντεύξεις / Δραστηρίοτητες

ΜΕΝΟΥ
Η **Σαχάν Ντόσοβα**, ή **Σάχαν Ντόσοβα**(καζακικά: *Сaxaн Дocoвa*‎‎, 27 Μαρτίου 1879 – 9 Μαΐου 2009) ήταν μια γυναίκα από το Καζακστάν για την οποία υπάρχουν ισχυρισμοί ότι είναι ο γηραιότερος άνθρωπος στον κόσμο.

Ισχυρισμός μακροζωίας
---------------------

Αν ο ισχυρισμός για την ημερομηνία γέννησής της είναι σωστός και είχε γεννηθεί στις 27 Μαρτίου 1879, η Σαχάν θα ήταν 130 ετών και 43 ημερών όταν πέθανε στις 9 Μαΐου 2009. Θα ήταν 8 χρόνια μεγαλύτερη από την Ζαν Καλμάν, μια Γαλλίδα η οποία πέθανε το 1997 με την μεγαλύτερη επιβεβαιωμένη διάρκεια ζωής στην ιστορία, 122 έτη και 164 ημέρες. 

Η υπόθεση της Ντόσοβα αποκαλύφθηκε κατά την διάρκεια απογραφής στο Καζακστάν. Ωστόσο, υπήρχαν αμφιβολίες για την ημερομηνία γέννησής της, επειδή δεν έχει πιστοποιητικό γεννήσεως και είναι συνηθισμένο για ανθρώπους σε αυτήν την ηλικία να δηλώνουν δική τους ημερομηνία γέννησης. Ένα άλλο σημείο διαφωνίας είναι ότι κατά την στιγμή των υποτιθεμένων 130ων γενεθλίων της, η μόνη εν ζωή κόρη της ήταν 76 ετών, που σημαίνει ότι η Ντόσοβα θα ήταν 54 ετών όταν την γέννησε.

Θάνατος
-------

Η Ντόσοβα πέθανε στις 9 Μαΐου του 2009, σε υποτιθέμενη ηλικία 130 ετών, περίπου ένα μήνα μετά αφότου γλίστρησε και έπεσε στο πάτωμα του μπάνιου στο σπίτι της. Ένας γείτονάς της είπε ότι "Έσπασε το γοφό της το φθινόπωρο και ποτέ δεν επανήλθε".

Προσωπική ζωή
-------------

Σε μια συνέντευξη το Μάρτιο του 2009, η Σαχάν είπε: "δεν έχω κανένα μυστικό. Δεν έχω πάρει ποτέ χάπια και αν ήμουν άρρωστη, θα χρησιμοποιούσα τις θεραπείες της γιαγιάς για να με θεραπεύσουν. Δεν έχω φάει ποτέ γλυκό. Δεν μου αρέσουν." Ομολόγησε όμως ότι τις αρέσει το κουρτ, τοπικό έδεσμα το οποίο φτιάχνεται από αποξηραμένο αλατισμένο τυρί cottage και αλεσμένο σιτάρι.

Σύμφωνα με την μεγαλύτερη εγγονή της, η Ντόσοβα μεγάλωσε ως ορφανή στα βρεφικά και παιδικά της χρόνια. Είχε παντρευτεί δύο φορές και είχε μείνει χήρα στην Μάχη του Στάλινγκραντ κατά τη διάρκεια του Δευτέρου Παγκοσμίου Πολέμου. Μόνο τρία από τα παιδιά της βρίσκονται εν ζωή το 2011.

Δείτε επίσης
------------

* Ισχυρισμοί μακροζωίας
* Παραδόσεις μακροζωίας
* Υπεραιωνόβιος

Παραπομπές
----------

1. ↑  www.sciencebuzz.org/buzz\_tags/worlds\_oldest\_woman.
2. ↑  Demytrie, Rayhan (9 Απριλίου 2009). «Kazakhstan's famous '130-year-old'». *BBC*. Ανακτήθηκε στις 10 Απριλίου 2009.
3. ↑  Stewart, Will (25 Μαρτίου 2009). «Is this woman really as old as the LIGHT BULB? 'Oldest person in the world' set to celebrate her 130th birthday». Daily Mail. Ανακτήθηκε στις 10 Απριλίου 2009.
***Graduation*** είναι ο τίτλος του τρίτου στούντιο δίσκου του Αμερικανού ράπερ και παραγωγού Κάνιε Γουέστ. Κυκλοφόρησε από τις Def Jam Recordings και Roc-A-Fella Records στις 11 Σεπτεμβρίου του 2007. Παράχθηκε κυρίως από τον Γουέστ, σε συνεργασία με πολλούς άλλους παραγωγούς, όπως τον DJ Toomp. Καλεσμένοι τραγουδιστές είναι οι Dwele, T-Pain, Λιλ Γουέιν, Mos Def, DJ Premier και Κρις Μάρτιν. Το άλμπουμ ολοκληρώνει την θεματική ενότητα των πρώτων τριών δίσκων του Γουέστ με την διαπαιδαγώγηση, μετά από τα *The College Dropout* (2004) και *Late Registration* (2005). Σχεδιαζόταν ένας δίσκος με τίτλο "Good Ass Job", ο οποίος θα έκανε την ενότητα τετραλογία και όχι τριλογία.

Με το που κυκλοφόρησε, το *Graduation* έφτασε στην κορυφή του *Billboard* 200 των ΗΠΑ, πουλώντας πάνω από 957.000 αντίτυπα στην πρώτη του εβδομάδα. Από τότε έχει πουλήσει πάνω από 7 εκατομμύρια αντίτυπα στις ΗΠΑ. Κυκλοφόρησαν πέντε συνοδευτικά single, περιλαμβάνοντας τα "Stronger", "Good Life" και "Homecoming", με το πρώτο να φτάνει στην κορυφή των *Billboard* Hot 100 των ΗΠΑ. Έλαβε θετικά σχόλια από τους κριτικούς και κέρδισε πολλαπλά βραβεία, περιλαμβάνοντας τον Καλύτερο Δίσκο Ραπ στα Βραβεία Γκράμι του 2008. Έχει συμπεριληφθεί σε διάφορους καταλόγους καλύτερων δίσκων, περιλαμβάνοντας τους 500 Καλύτερους Δίσκους όλων των εποχών από το *Rolling Stone*.

Λίστα κομματιών
---------------

| *Graduation* |
| --- |
| Αρ. | Tίτλος | Παραγωγοί | Διάρκεια |
| 1. | "Good Morning"   | West | 3:15 |
| 2. | "Champion"   | * Brian "AllDay" Miller
* West
 | 2:47 |
| 3. | "Stronger"   | * West
* Mike Dean
 | 5:12 |
| 4. | "I Wonder"   | West | 4:03 |
| 5. | "Good Life" (featuring T-Pain) | * West
* DJ Toomp
* Dean
 | 3:27 |
| 6. | "Can't Tell Me Nothing"   | * West
* Toomp
 | 4:31 |
| 7. | "Barry Bonds" (featuring Lil Wayne) | * Nottz
* West
 | 3:24 |
| 8. | "Drunk and Hot Girls" (featuring Mos Def) | * West
* Jon Brion
* Dean
 | 5:13 |
| 9. | "Flashing Lights" (featuring Dwele) | * West
* Hudson
 | 3:57 |
| 10. | "Everything I Am" (featuring scratches by DJ Premier) | West | 3:47 |
| 11. | "The Glory"   | * West
* Gee Roberson
* Patrick "Plain Pat" Reynolds
 | 3:32 |
| 12. | "Homecoming" (featuring Chris Martin) | * West
* Warryn "Baby Dubb" Campbell
 | 3:23 |
| 13. | "Big Brother"   | Toomp | 4:47 |
| **Συν. διάρκεια:** | **51:23** |

Παραπομπές
----------

1. ↑  «Radiohead Wins Billboard Critics' Poll In Landslide | Billboard». *web.archive.org*. 25 Οκτωβρίου 2017. Ανακτήθηκε στις 18 Ιανουαρίου 2024.
2. ↑  «Kanye West | Artist | www.grammy.com». *web.archive.org*. 8 Δεκεμβρίου 2018. Ανακτήθηκε στις 18 Ιανουαρίου 2024.

Εξωτερικοί σύνδεσμοι
--------------------

* *Graduation* στο Discogs
Συντεταγμένες: 38°10′45″N 20°21′20″E﻿ / ﻿38.17917°N 20.35556°E﻿ / 38.17917; 20.35556

Ο φάρος στην ομώνυμη τοποθεσία
Με το όνομα **Γερόγομπος**, ή **Γερογόμπος** φέρεται σημαντικό ακρωτήριο της Κεφαλονιάς που αποτελεί τη δυτική εσχατιά της νήσου και ομοίως τη νοτιοδυτική της χερσονήσου *Παλικής*.

Το Ακρωτήριο Γερογόμπος είναι ένα εξαιρετικά άγριο και απόκρημνο ακρωτήριο, επί του οποίου από το 1906 φέρεται σπουδαίος για τη ναυτιλία ομώνυμος φάρος, πελαγοδρομίας, περιστροφικός, του οποίου η φωτοβολία φθάνει τα 30 ναυτικά μίλια.

Εξωτερικοί σύνδεσμοι
--------------------

* Ο πέτρινος παραδοσιακός φάρος στο ακρωτήριο Γερογόμπος Κεφαλονιάς στον ιστότοπο faroi.com Αρχειοθετήθηκε 2013-06-18 στο Wayback Machine.
Το ακρωτήριο **Σκινάρι** είναι το βορειότερο άκρο της νήσου Ζακύνθου. Βρίσκεται σε γεωγραφικές συντεταγμένες πλάτος 37°56΄02΄΄ Βόρειο και μήκος 20°41΄57΄΄ Ανατολικό. Πλησιέστερος οικισμός στο ακρωτήριο είναι το χωριό Κορίθι Ζακύνθου, στα νότια, ενώ το σχεδόν ομώνυμο χωριό Σκινάρια βρίσκεται πολύ πιο μακριά. Στα νοτιοανατολικά του ακρωτηρίου βρίσκονται οι Γαλάζιες Σπηλιές.

Το Σκινάρι απέχει από το Ακρωτήριο Κυλλήνης της Πελοποννήσου 39 χιλιόμετρα (21 ναυτικά μίλια), ενώ από το νοτιότερο άκρο της νήσου Κεφαλονιάς, το ακρωτήριο Μούντα, απέχει 15,6 χιλιόμετρα (8,5 ναυτικά μίλια). Σχεδόν ακριβώς πάνω στην ευθεία που ενώνει τα δύο αυτά ακρωτήρια (Μούντα και Σκινάρι) και σε βάθος 52 μέτρων, βρίσκεται το ναυάγιο του βρετανικού υποβρυχίου «Περσεύς» από τον Β΄ Παγκόσμιο Πόλεμο, που ανακαλύφθηκε το 1997 από την καταδυτική ομάδα του Κ. Θωκταρίδη.

* Ως «Σκινάρι» (δεύτερη ονομασία) αναφέρεται επίσης η βραχονησίδα Άγιος Νικόλαος, λίγα χιλιόμετρα νότια-νοτιοανατολικά του ακρωτηρίου.

Πηγές
-----

* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6, σελ. 45 (φύλλο χάρτη 27)
Ο **Δήμος Μεδεώνος** ήταν δήμος του Νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού και καταλάμβανε μία περιοχή ανάμεσα στην λίμνη Αμβρακία και στα Ακαρνανικά όρη. Ο δήμος αποτελούταν από πέντε δημοτικά διαμερίσματα και είχε πληθυσμό 5.050 κατοίκους. Η έκταση του ήταν 213,2 τετραγωνικά χιλιόμετρα. Έδρα του δήμου ήταν το χωριό Κατούνα.

Ο δήμος περιλάμβανε τα παρακάτω δημοτικά διαμερίσματα και οικισμούς:

 **Δ. δ. Κατούνας** [2.479]
* η Κατούνα [2.331]
* ο Άγιος Νικόλαος [79]
* το Λουτράκι [69]

 **Δ.δ. Αετού**  -- ο Αετός [664]
 **Δ.δ. Αχυρών**  -- τα Αχυρά [88]
 **Δ.δ. Κομπωτής**  -- η Κομπωτή [469]
 **Δ.δ. Κωνωπίνας**  -- η Κωνωπίνα [570]
 **Δ.δ. Τρύφου**  -- η Τρύφος [780]

Αξιοθέατα
---------

Βορειοδυτικά του δήμου, στο δρόμο προς Τρύφου βρίσκεται το μικρό μοναστήρι με την προσωνυμία :"Αγία Δευτέρα" ή "Παναγία Αγίας Δευτέρας", οφειλόμενη στη νικηφόρα μάχη κατά των Τούρκων. Κτίσμα του 18ου αιώνα, σωζονται ερείπια και το νεώτερο Καθολικό.Σημαντικό ρόλο διεδραμάτησε κατά την Τουρκοκρατία και την επανάσταση του του '21.Σήμερα πανηγυρίζει την 8η Σεπτεμβρίου και τη Δευτέρα του Πάσχα.

Εξωτερικοί Σύνδεσμοι
--------------------

* Πληροφορίες για τον δήμο Μεδεώνος
* Διαδικτυακή Πύλη Ενημέρωσης Αιτωλοακαρνανίας


|  |  |  |  |
| --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του Νομού Αιτωλοακαρνανίας |
| --- |
|  |
| 
Αγγελοκάστρου · Αγρινίου · Αιτωλικού · Αλυζίας · Αμφιλοχίας · Ανακτορίου · Αντιρρίου · Αποδοτίας · Αρακύνθου · Αστακού · Θέρμου · Θεστιέων · Ινάχου · Κεκροπίας · Μακρυνείας · Μεδεώνος · Μενιδίου · Μεσολογγίου · Ναυπάκτου · Νεάπολης · Οινιάδων · Παναιτωλικού · Παραβόλας · Παρακαμπυλίων · Πλατάνου · Πυλήνης · Στράτου · Φυτειών · Χάλκειας |

 |
Η **Σοφία Πανάγου** (γενν. Αθήνα, 16 Ιανουαρίου 1982) είναι Ελληνίδα ηθοποιός. Έγινε ευρύτερα γνωστή μέσα από την κωμική σειρά *Πενήντα Πενήντα* το 2005, που ήταν και η πρώτη της συμμετοχή σε τηλεοπτική σειρά. Επίσης έγινε γνωστή και από την τηλεοπτική σειρά *Το σόι σου* την περίοδο 2014-2019.

Βιογραφικό
----------

### Τηλεόραση

Η πρώτη της δουλειά στην τηλεόραση ήταν στην κωμική σειρά *Πενήντα Πενήντα* που έκανε πρεμιέρα το 2005 και προβλήθηκε αρχικά για δύο σεζόν. Στη σειρά είχε τον ρόλο της **Ναταλίας Ζορμπά** υποδυόμενη την τηλεοπτική κόρη του Πέτρου Φιλιππίδη και της Άβας Γαλανοπούλου. Εξαιτίας της μεγάλης επιτυχίας της σειράς ακολούθησαν κι άλλες επιτυχημένες τηλεοπτικές συμμετοχές μέσα στα επόμενα χρόνια.

Το 2007 συμμετείχε σε ένα επεισόδιο της σειράς *Εντιμότατοι κερατάδες* μαζί με τον Μέμο Μπεγνή. Ακόμη έλαβε μέρος σε μία ιστορία της σειράς *Επτά Θανάσιμες Πεθερές* συμπρωταγωνιστώντας μαζί με την Μίρκα Παπακωνσταντίνου και τον Γιάννη Ζουγανέλη. Ακόμη την ίδια περίοδο συμμετείχε στο βασικό καστ της σειράς *Στους 31 δρόμους*. Ακολούθησε μία ακόμη συμμετοχή της στις *Επτά Θανάσιμες Πεθερές* το 2008 όπου έπαιξε μαζί με την Καίτη Κωνσταντίνου και τον Οδυσσέα Παπασπηλιόπουλου στο επεισόδιο "Η Πειραιώτισσα Πεθερά" ενώ συμμετείχε και στη σειρά *Αληθινοί Έρωτες*.

Τη σεζόν 2008-2009 είχε έναν από τους πρωταγωνιστικούς ρόλους στην κοινωνική σειρά *Ιατρικό Απόρρητο* συμπρωταγωνιστώντας μαζί με τους Γιώργο Κιμούλη, Παναγιώτη Μπουγιούρη, Σοφία Παυλίδου και Κλέλια Ρένεση. Το 2009 έλαβε μέρος σε μία ιστορία της σειράς *Εργαζόμενη Γυναίκα* υποδυόμενη την έφηβη κόρη του Βλαδίμηρου Κυριακίδη και της Ελένης Ράντου. Το 2011 συμμετείχε και πάλι στην επιστροφή της σειράς *Πενήντα* *Πενήντα* και τον τρίτο κύκλο επεισοδίων.

Επέστρεψε στην τηλεόραση μετά από μία αποχή 3 χρόνων το 2014 με τη σειρά *Το σόι σου*, που προβάλλονταν μέχρι και το τέλος της σεζόν του 2019 στον Alpha. Εκεί υποδύθηκε τις δύο από τις κόρες της οικογένειας Χαμπέα με τον ένα ρόλο να έχει μόνιμη συμμετοχή στο βασικό καστ της σειράς και ο άλλος κάποιες guest εμφανίσεις.

### Κινηματογράφος

Στον κινηματογράφο έχει λάβει μέρος στις ταινίες *Είναι ο Θεός μάγειρας;* (2004) και *Κλέφτες* (2007).

Παραπομπές
----------

1. ↑  «Σοφία Πανάγου: «Μέσα από το "50-50" γνώρισα ανθρώπους που σέβομαι και εκτιμώ»». *gossip-tv.gr*. 2015-6-8.. Ανακτήθηκε στις 2019-5-17.
2. ↑  ««Το σόι σου»: Νέα σειρά στον Alpha». *newsbomb.gr*. 2014-10-20.. Ανακτήθηκε στις 2019-5-17.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
 |

 |
Η **Οφρύς η κατοπτρική** ή **Ορχιδέα καθρέφτης** (επιστ. ονομ. *Ophrys speculum*) ανήκει στην οικογένεια Ορχεοειδή (Orchidaceae)

Γεωγραφική κατανομή
-------------------

Είδος με στενομεσογειακή κατανομή που απαντά σ’ όλη την Ελλάδα, εκτός από την Κεντρική-Ανατολική Μακεδονία και τη Θράκη, σε φρύγανα, θαμνώνες, μεταξύ 0-600 μ.

Περιγραφή
---------

Το γλωσσάριο είναι τρίλοβο, με τους πλάγιους λοβούς μικρούς παρόμοιους με τη βάση, ενώ ο μεσαίος μεγαλύτερος λοβός καλύπτεται από ένα γυαλιστερό γαλάζιο θυρεό που μοιάζει με κάτοπτρο (καθρέφτη), από τον οποίο παίρνει και το όνομα του το είδος, με πορτοκαλί ή λαδί περίγραμμα που περιβάλλεται από πυκνές, μακριές και παχιές σκουροκόκκινες ή ιώδεις τρίχες.

Ανθίζει από Φεβρουάριο έως Απρίλιο. Η επικονίαση γίνεται αποκλειστικά από τα αρσενικά άτομα της σφήκας *Dasyscolia ciliata* τα οποία δελεάζονται από το άνθος, που μοιάζει με το θηλυκό έντομο αφού τόσο το άνθος όσο και η σφήκα είναι τριχωτά και ο γυαλιστερός γαλάζιος θυρεός στο γλωσσάριο μάλλον μιμείται την αντανάκλαση του ουρανού στα φτερά της σφήκας. Επιπλέον, τα αρσενικά άτομα προσελκύονται από το άρωμα του άνθους που μοιάζει με τις φερομόνες που εκκρίνονται από τις θηλυκές σφήκες.

Υποείδη
-------

Συνολικά υπάρχουν τρία υποείδη του *Ophrys speculum*, από τα οποία στην Ελλάδα απαντούν τα δύο: *Ophrys speculum* subsp. *speculum* (το πιο κοινό), *Ophrys speculum* subsp. *regis-ferdinandii* (στα νησιά του ανατολικού Αιγαίου), ενώ το τρίτο *Ophrys speculum* subsp. *lusitanica* κατανέμεται στην Ιβηρική χερσόνησο.

Πηγές
-----

* Πέτρου Ν. Πέτρου Μ. & Γιαννακούλας Μ. 2009, Ορχιδέες της Ελλάδας, Ελληνική Εταιρία Προστασίας της Φύσης.

* Φυτολογία, 2006, Εκδοτική Αθηνών

* Lafranchis T. & Sfikas G. 2001, Flowers of Greece (Vol. IΙ)

* Pignatti S. 1982, Flora d’ Italia (Vol. IΙI). Vol. 1–3. Bologna: Edagricole

Εξωτερικοί σύνδεσμοι
--------------------

* 

* 

* 
*

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Οφρύς η κατοπτρική** |

1. ↑  «Ophrys Speculum, Οφρύς η κατοπτρική, Ορχιδέα καθρέφτης». *ΒΙΟΠΟΙΚΙΛΟΤΗΤΑ ΠΕΡΙΟΧΗΣ ΑΡΧΑΙΑΣ ΘΟΥΡΙΑΣ*. 1 Απριλίου 2015. Αρχειοθετήθηκε από το πρωτότυπο στις 20 Αυγούστου 2021. Ανακτήθηκε στις 20 Αυγούστου 2021.
2. ↑  «Ophrys speculum Link 1800 subsp. speculum». *www.greekflora.gr*. Ανακτήθηκε στις 20 Αυγούστου 2021.
3. ↑  «Ελληνικές Ορχιδέες Κατά Γένος - In situ | Ελληνική Εταιρία Φίλων της Ορχιδέας». *www.greekorchidsociety.org*. Ανακτήθηκε στις 20 Αυγούστου 2021. [*νεκρός σύνδεσμος*]
Το **GAZ-A** ήταν αυτοκίνητο που παράχθηκε από την σοβιετική αυτοκινητοβιομηχανία GAZ από το 1932 μέχρι το 1936. Είναι το σοβιετικό πιστό αντίγραφο του Ford Model A.

Το μοντέλο ήταν το πρώτο αυτοκίνητο που φτιάχτηκε από την Ρωσική εταιρεία GAZ, αν και η συνεργασία της εταιρείας Ford με την Ρωσική εταιρεία φαίνεται να χρονολογείται ήδη από το 1909, εξάγοντας διάφορα Αμερικάνικα οχήματα στη Ρωσία. Χιλιάδες από αυτά τα οχήματα, κυρίως φορτηγά, εξάχθηκαν στη Ρωσία, καθώς η δική τους αυτοκινητοβιομηχανία ήταν ακόμα σχεδόν ανύπαρκτη.

Ιστορία
-------

Η συνεργασία μεταξύ της Ford Motor Company και της Ρωσίας χρονολογείται από το έτος 1909. Η Ford ήταν ένας σημαντικός προμηθευτής επιβατικών και εμπορικών οχημάτων, όπως τρακτέρ και φορτηγών, ειδικά στις δεκαετίες του 1910 και του 1920. Δεκάδες χιλιάδες εισήχθησαν στη Σοβιετική Ένωση επειδή η δική τους βιομηχανία οχημάτων ήταν υπανάπτυκτη. Το πρώτο πενταετές σχέδιο του 1928, το οποίο γενικά συνέβαλε πολύ στην ανάπτυξη της σοβιετικής βιομηχανίας, προέβλεπε επίσης την κατασκευή μιας εγχώριας παραγωγής αυτοκινήτων. Το 1929, υπογράφηκε ένα επίσημο συμβόλαιο με τη Ford, το οποίο προέβλεπε ότι η ΕΣΣΔ θα συνεργαζόταν με την Ford για την παραγωγή αυτοκινήτων στο νεόκτιστο εργοστάσιο αυτοκινήτων στο Νίζνι Νόβγκοροντ, το οποίο έφερε την ονομασία NAZ (από το 1933 GAZ).

Ήδη από τις αρχές του 1931, η σοβιετική κυβέρνηση δήλωσε ότι οι προβλεπόμενες ποσότητες παραγωγής αυτοκινήτων από κιτ συναρμολόγησης ήταν πολύ μεγάλες. Η Μεγάλη Ύφεση έπληξε τόσο τη Ford όσο και τη Σοβιετική Ένωση, χρειάζονταν σημαντικά λιγότερα κιτ. Μέχρι τα τέλη του 1932, το εργοστάσιο στο Νίζνι Νόβγκοροντ είχε ανέβει σε ένα επίπεδο που μπορούσε να παράγει αυτοκίνητα. Τα πρώτα αυτοκίνητα έφυγαν από τις αίθουσες στις 8 Δεκεμβρίου 1932.

Την ίδια περίπου εποχή ξεκίνησε η παραγωγή του GAZ-AA. Αυτό ήταν ένα φορτηγό που κατασκευάστηκε στο ίδιο πλαίσιο και πήρε πολλά άλλα εξαρτήματα οχημάτων από το αυτοκίνητο. Τα σχέδια για το όχημα ήταν ακόμα από τη Ford. Η συνεργασία με την Ford αποδείχτηκε αρκετά επιτυχής και συνέχισε για αρκετά χρόνια ακόμα.

Έως το 1936, όταν σταμάτησε η παραγωγή του υπέρ του διάδοχου οχήματος GAZ-M1, είχαν κατασκευαστεί 41.917 αντίτυπα.

Παραλλαγές
----------

* GAZ-A: Κύρια έκδοση παραγωγής. Παραγωγής 1932-1936.
* GAZ-A-Aremkuz: Μετατροπή από ξεχωριστό κατασκευαστή αμαξωμάτων του GAZ-A σε κλειστό τετράθυρο από το εργοστάσιο Aremkuz στη Μόσχα.
* GAZ-AA: Έκδοση φορτηγού. Παραγωγής 1932-1938.
* GAZ-4: Αγροτικό (pickup) με βάση το GAZ-A. Παραγωγής 1933-1936.
* GAZ-6 "Pioneer": Δίθυρο σεντάν, βασισμένο στο GAZ-A. Παραγωγής 1933-1936.
* GAZ-AAAA: Πρωτότυπο αυτοκίνητο τριών αξόνων που βασίζεται στο GAZ-A. Η καμπίνα ήταν από το GAZ-AA ενώ η πίσω κίνηση ήταν από το GAZ-AAA. Τα δύο πλαϊνά εφεδρικά ελαστικά θα μπορούσαν να περιστρέφονται για να διευκολύνουν την υπέρβαση των εμποδίων.
* GAZ-TK: Τριαξονικό αυτοκίνητο βασισμένο στο GAZ-A. Παραγωγή 1936-1938.

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **GAZ-A** |

1. ↑
2. ↑

Αναφορές
--------

* Technische Daten und weitere Fakten zum Fahrzeug
**Οι Πειρατές του Εντελβάις** ( γερμανικά: ***Edelweißpiraten*** ) ήταν μια χαλαρά οργανωμένη ομάδα νέων στη Ναζιστική Γερμανία. Προέκυψαν στη Δυτική Γερμανία από το Γερμανικό Κίνημα Νεολαίας στα τέλη της δεκαετίας του 1930 ως απάντηση στην αυστηρά οργανωμένη Χιτλερική Νεολαία. Αποτελούνταν από νεαρούς άνδρες, κυρίως μεταξύ 14 και 17 ετών, που είχαν αποφύγει να ενταχθούν στις τάξεις της νεολαίας του Χίτλερ εγκαταλείποντας το σχολείο και ήταν επίσης αρκετά νέοι για να αποφύγουν την στρατολόγηση, η οποία ήταν υποχρεωτική μόνο από την ηλικία των 17 ετών. Οι ρίζες και το υπόβαθρο του κινήματος των Πειρατών του Εντελβάις περιγράφονται λεπτομερώς στην ταινία *Edelweiss Pirates* του 2004, σε σκηνοθεσία Niko von Glasow.

Κατά τη διάρκεια του πολέμου πολλά μέλη της οργάνωσης υποστήριξαν τους Συμμάχους και βοήθησαν τους λιποτάκτες από τον Γερμανικό Στρατό. Ορισμένες ομάδες συνέλεξαν επίσης προπαγανδιστικά φυλλάδια που έπεσαν από συμμαχικά αεροσκάφη και τα έσπρωξαν μέσα σε γραμματοκιβώτια. Στην αρχή οι γερμανικές αρχές ελάχιστα ασχολήθηκαν με την καταστολή του κινήματος αλλά καθώς ο πόλεμος συνεχιζόταν και οι δραστηριότητες ορισμένων μελών της οργάνωσης έγιναν πιο ακραίες, οι ποινές αυστηροποιήθηκαν. Άτομα που εντόπιζε η Γκεστάπο συχνά συλλαμβάνονταν και ελευθερώνονταν με ξυρισμένα τα κεφάλια για να τα ντροπιάσουν. Σε ορισμένες περιπτώσεις, οι νέοι στάλθηκαν σε στρατόπεδα συγκέντρωσης ή κρατήθηκαν προσωρινά σε κοινές φυλακές.  Στις 25 Οκτωβρίου 1944, ο Χάινριχ Χίμλερ διέταξε μια καταστολή της ομάδας και τον Νοέμβριο του ίδιου έτους, μια ομάδα δεκατριών ατόμων, οι επικεφαλής της *Ομάδας Ehrenfelder*, απαγχονίστηκαν δημόσια στην Κολωνία.

Ωστόσο, η κυβερνητική καταστολή δεν κατάφερε ποτέ να σπάσει το ηθικό του κινήματος. Ενώ τα μέλη των Edelweißpiraten βοήθησαν λιποτάκτες και άλλους που κρύβονταν από το Τρίτο Ράιχ, δεν έχουν ακόμη αναγνωριστεί ως κίνημα αντίστασης.

Παραπομπές
----------

1. ↑  «The Edelweiss Pirates, 1939-1945 | libcom.org». *libcom.org* (στα Αγγλικά). Ανακτήθηκε στις 15 Απριλίου 2024.
2. ↑  at\_admin (12 Νοεμβρίου 2020). «Edelweiss Pirates». *Accidental Talmudist* (στα Αγγλικά). Ανακτήθηκε στις 15 Απριλίου 2024.
3. ↑  Stebunov, Ivan; B, Bela; Nickel, Jochen (2005-11-10), *Edelweisspiraten*, Palladio Film, Beauftragte der Bundesregierung für Kultur und Medien (BKM), Filmförderungsanstalt (FFA), ανακτήθηκε στις 2024-04-15
4. ↑  Lee, Stephen J. (3 Ιουλίου 1998). *Hitler and Nazi Germany*. Routledge. σελ. 58.
5. ↑  Peukert, Detlev J. K. (10 Σεπτεμβρίου 1989). *Inside Nazi Germany: Conformity, Opposition, and Racism in Everyday Life* (First Edition έκδοση). New Haven: Yale University Press. σελ. 161. ISBN 978-0-300-04480-5. CS1 maint: Extra text (link)
6. ↑  Pine, Lisa (2010). *Education in Nazi Germany*. Berg Publishers. σελ. 109. ISBN 978-1-84520-264-4.
O **Ανδρέας Σπυρόπουλος** (Παραμυθιά Θεσπρωτίας, 12 Σεπτεμβρίου 1986) είναι Έλληνας μηχανολόγος μηχανικός και πολιτικός. Από τον Ιούνιο του 2022 ανέλαβε τη θέση του Γραμματέα της Κεντρικής Πολιτικής Επιτροπής του ΠΑΣΟΚ - Κινήματος Αλλαγής.

Βιογραφικά στοιχεία
-------------------

Γεννήθηκε στην Παραμυθιά Θεσπρωτίας τον Σεπτέμβριο του 1986. Είναι διπλωματούχος Μηχανολόγος Μηχανικός – Μηχανικός Παραγωγής και Διοίκησης, της Πολυτεχνικής Σχολής του Δημοκριτείου Πανεπιστημίου Θράκης.

Έπειτα συνέχισε τις σπουδές του στο Εθνικό Μετσόβιο Πολυτεχνείο, ολοκληρώνοντας το μεταπτυχιακό του (master) στην σχολή Ηλεκτρολόγων Μηχανικών.

Από το 2010 δραστηριοποιήθηκε ως ελεύθερος επαγγελματίας στην Αθήνα.

Σήμερα διατηρεί τεχνική εταιρία στην Αθήνα, την οποία και ίδρυσε το 2014 με συνεργάτη του, η οποία διαθέτει ένα πρωτοπόρο δίκτυο μηχανικών σε ολόκληρη την Ελλάδα.

Πολιτική ενασχόληση
-------------------

Κατά την διάρκεια των σπουδών του στην Ξάνθη στην Πολυτεχνική Σχολή του Δημοκρίτειου Πανεπιστημίου Θράκης, ήταν μέλος του Διοικητικού Συμβουλίου του Φοιτητικού Συλλόγου, δραστηριοποιήθηκε μάλιστα συνδικαλιστικά στην ΠΑΣΠ ως Γραμματέας για 2 έτη και εκπρόσωπος στη Σύγκλητο του Πανεπιστημίου για 3 έτη αντίστοιχα.

Στην Κεντρική Πολιτική Επιτροπή του ΠΑ.ΣΟ.Κ εκλέχθηκε για πρώτη φορά τον Μάρτιο του 2013, καταλαμβάνοντας τη δεύτερη θέση. Επανεξελέγη το 2015 και από τότε συμμετέχει σε όλα τα κεντρικά όργανα του κινήματος.

Τον Ιούνιο του 2022, κατά τη διεξαγωγή του 3ου Συνεδρίου του ΠΑΣΟΚ – Κινήματος Αλλαγής ήρθε πρώτος σε ψήφους στην Κεντρική Πολιτική Επιτροπή όπου και εκλέχθηκε Γραμματέας.

Παραπομπές
----------

1. ↑  «ΠΑΣΟΚ: Ποιος είναι ο Ανδρέας Σπυρόπουλος που «σάρωσε» στο συνέδριο και πάει για γραμματέας». *in.gr*. 24 Μαΐου 2022. Ανακτήθηκε στις 31 Οκτωβρίου 2023.
2. ↑  «ΠΑΣΟΚ - ΚΙΝΑΛ: Νέος γραμματέας ο Ανδρέας Σπυρόπουλος». *ProtoThema*. 5 Ιουνίου 2022. Ανακτήθηκε στις 1 Οκτωβρίου 2022.
3. ↑  «Ανδρέας Σπυρόπουλος – Κίνημα Αλλαγής». Ανακτήθηκε στις 1 Οκτωβρίου 2022.
4. ↑  Newsroom. «ΠΑΣΟΚ – ΚΙΝΑΛ: Νέος γραμματέας ο Ανδρέας Σπυρόπουλος». *www.kathimerini.gr*. Ανακτήθηκε στις 1 Οκτωβρίου 2022.

Εξωτερικοί σύνδεσμοι
--------------------

* 
* 
* 
* 
* 
*
**Αρκτικόλεξο** ή **ακρωνύμιο** ονομάζεται ο σύντομος τρόπος γραφής που παράγεται απo τα αρχικά γράμματα ή τις συλλαβές των λέξεων μιας επωνυμίας ή και φράσης (συνήθως ονόματα οργανισμών, σωματείων, υπηρεσιών κ.ά) που γράφεται πάντα με κεφαλαία γράμματα. Η λέξη *αρκτικόλεξο* είναι σύνθετη λέξη που δημιουργείται από τις λέξεις *αρκτικός*, (που σημαίνει αυτός που βρίσκεται στην αρχή), + *λέξη*.

Η χρήση ακρωνυμίων ξεκίνησε κυρίως από τις ανάγκες εξοικονόμησης χώρου στον τύπο, αλλά και χρόνου στον λόγο. Τα ακρωνύμια άλλοτε διαβάζονται κατά φθόγγο π.χ. ΟΗΕ που σημαίνει Οργανισμός Ηνωμένων Εθνών, και άλλοτε κατά πλήρη προφορά των γραμμάτων όπως π.χ. το ακρωνύμιο Δ.Σ που σημαίνει *Διοικητικό Συμβούλιο* και διαβάζεται *δέλτα - σίγμα*). Η συνεχής χρήση ακρωνυμίων πολλές φορές δημιουργεί προβλήματα σύγχυσης, όπως π.χ. Δ.Σ που μπορεί να σημαίνει εκτός του παραπάνω και Διπλωματικό Σώμα ή ακόμα πιό χαρακτηριστικά Δημοτικό Συμβούλιο. 

Πολλές φορές το αρκτικόλεξο, για λόγους ευκολότερης ή πιο εύηχης προφοράς, περιλαμβάνει εκτός από τα αρχικά γράμματα μιας συστατικής λέξης και φωνήεντα που ακολουθούν, π.χ. ΠΡΟ.ΠΟ. (Προγνωστικά Ποδοσφαίρου). Παρόλο που το ορθό είναι να χρησιμοποιείται τελεία μετά το αρχικό γράμμα κάθε λέξης ή συλλαβής, πολλές φορές για λόγους ευκολίας η τελεία παραλείπεται. Συνέπεια των παραπάνω η προσοχή στη χρήση των αρκτικόλεξων να καθίσταται αναγκαία όσο επίσης και η δημιουργία νέων που δεν θα πρέπει να προκαλούν σύγχυση με άλλα ήδη υφιστάμενα. Στην Λιβαδειά Βοιωτίας έχει τέλεια σουβλατζίδικα

Η συχνότητα της χρήσης ακρωνυμίων έχει αυξητική τάση ανά το παγκόσμιο κυρίως στους χώρους της γραφειοκρατίας, πολιτικής, συνδικαλισμού, αλλά και στην τεχνολογία. Συχνά τα τεχνολογικά κυρίως αρκτικόλεξα μετατρέπονται σε λέξεις. Για παράδειγμα η λέξη *μόντεμ* προέρχεται από την αγγλική λέξη *modem* που είναι ακρωνύμιο της φράσης *Modulator Demodulator*, η λέξη Ραντάρ, κ.ά.

Τα αρκτικόλεξα ή τα ακρωνύμια δεν πρέπει να συγχέονται με τις συντομογραφίες ή βραχυγραφίες Για παράδειγμα, το *βλ.* είναι συντομογραφία του *βλέπε*.

Σημειώσεις
----------

Στο επιμύθιο του μυθιστορήματός του «1984» ο Όργουελ αναφέρει ότι το απολυταρχικό καθεστώς που περιγράφει στο μυθιστόρημα, αποφάσισε να επιβάλλει στους πολίτες να μιλούν μόνο με αρκτικόλεξα, για να χαθεί το συναισθηματικό φορτίο των λέξεων και έτσι οι «υποτελείς» θα ήταν πιο άβουλοι, πιο πειθήνιοι, πιο απαθείς.

Παραδείγματα
------------

* Ο.Τ.Ε. - Οργανισμός Τηλεπικοινωνιών Ελλάδος
* Δ.Ε.Η. - Δημόσια Επιχείρηση Ηλεκτρισμού
* Ε.Μ.Π. - Εθνικό Μετσόβιο Πολυτεχνείο
* Ο.Σ.Ε. - Οργανισμός Σιδηροδρόμων Ελλάδος
* Κ.Τ.Ε.Λ. - Κοινά Ταμεία Εισπράξεων Λεωφορείων

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αρκτικόλεξο**  |

* GlobalAcronyms - μια ανθρώπινη επεξεργασία δεδομένων των ακρωνυμίων σε 65 διαφορετικές γλώσσες (πάνω από 250.000 καταχωρήσεις). Σύντομα στην Ελληνική.
Το **GAZ-13 Chaika** ήταν λιμουζίνα σοβιετικής κατασκευής, που παρήχθη από την GAZ από το 1959 μέχρι το 1982. Ήταν αντιγραφή από το Αμερικάνικο Packard Patrician, το οποίο παρήχθη μέχρι το 1957. Η μηχανή V8 του αυτοκινήτου ήταν ένα εντελώς νέο σχέδιο, και έπειτα χρησιμοποιήθηκε στο φορτηγό GAZ-53, αλλά και στον διάδοχό του, το GAZ-3307, στο BRDM-2 στρατιωτικό όχημα, αλλά και στα λεωφορεία PAZ-672 και PAZ-3205, ενώ επίσης χρησιμοποιήθηκε και σε εκδόσεις από τις μικρότερες και λιγότερο πολυτελής GAZ-21 "Volga", GAZ-24 "Volga", και GAZ-3102 "Volga" για την KGB και τις μυστικές υπηρεσίες, παράχθηκε μέχρι το 2021. Εκτός από την βασική έκδοση σεντάν, ένα καμπριολέ επίσης παρήχθη σε μικρά νούμερα μέχρι το 1962.

Εκδόσεις στέισον βάγκον, νεκροφόρας κι ασθενοφόρου επίσης παράγονταν σε ένα εργοστάσιο αμαξωμάτων στη Λετονία και εξάγονταν για πώληση πίσω στα εργοστάσια της GAZ στην Ρωσία. Η Chaika επίσης εξαγόταν στην Κίνα, στη Βόρεια Κορέα, τη Βουλγαρία, τη Ρουμανία κι στην Κούβα. Ο Νικίτα Χρουστσόφ χρησιμοποιούσε περιστασιακά μια Chaika, την οποία προτιμούσε πιο πολύ από το πιο ακριβό ZiL.

Ως λιμουζίνα, τα Chaika ήταν διαθέσιμα μόνο στη σοβιετική κυβέρνηση και δεν μπορούσαν να αγοραστούν από τους μέσους πολίτες. Ωστόσο, επιτρεπόταν στους πολίτες να νοικιάζουν Chaika για γάμους.

Το 1961, παράχθηκε μια έκδοση του GAZ-13 που χρησιμοποιούσε το μπροστινό μέρος του αμαξώματος από το Αμερικάνικου Plymouth Fury του 1957-1958. Αυτήν η έκδοση είχε μια βελτιωμένη μηχανή και ένα ενισχυμένο σασί και αμάξωμα, αλλά τελικά αυτήν η έκδοση δεν μπήκε στην παραγωγή λόγω οικονομικών δυσκολίων. Μόνο ένα πρωτότυπο παράχθηκε.

Ο Φιντέλ Κάστρο επίσης χρησιμοποιούσε μια μέχρι το 1998. Αξίζει να σημειωθεί πως το αυτοκίνητο ήταν αρκετά απαρχαιωμένο, καθώς παράγονταν συνεχόμενα για πάνω από 20 χρόνια, κι ήταν βασισμένο στο Packard του 1957, το οποίο ήταν ακόμα πιο παλιό. Για αυτό, η παραγωγή σταμάτησε το 1982 και αντικαταστάθηκε από το GAZ-14, το οποίο είχε ένα νέο αμάξωμα αλλά χρησιμοποιούσε το σασί και την μηχανή από το παλιότερο όχημα. Το GAZ-14 ήταν η επόμενη λιμουζίνα της GAZ, η οποία παρήχθη από το 1977 μέχρι το 1989, όταν με διαταγές του Μιχαήλ Γκορμπατσώφ, η παραγωγή του GAZ-14 σταμάτησε λόγο της Περεστρόικα. Έτσι, τα υψηλόβαθμα μέλη του κράτους άρχιζαν να χρησιμοποιούν το λίγο πιο φτηνό GAZ-3102.

* Μπροστινή όψηΜπροστινή όψη
* Πίσω όψη. Παρατηρήστε την απόληξη της εξάτμισης που είναι ενσωματωμένη στον πίσω προφυλακτήρα, καθώς και τα πίσω πτερύγια αμερικανικού τύπου στα τέλη της δεκαετίας του 1950.Πίσω όψη. Παρατηρήστε την απόληξη της εξάτμισης που είναι ενσωματωμένη στον πίσω προφυλακτήρα, καθώς και τα πίσω πτερύγια αμερικανικού τύπου στα τέλη της δεκαετίας του 1950.
* Έκδοση σεντάνΈκδοση σεντάν
* ΚαμπριολέΚαμπριολέ
* Το σήμα της GAZΤο σήμα της GAZ
* το εσωτερικότο εσωτερικό

Παραπομπές
----------

1. ↑
2. ↑  «Чайка ГАЗ-13 и ее заокеанские прототипы». *ZR*. Ανακτήθηκε στις 17 Απριλίου 2022.
3. ↑  «About GAZ-13 "Chaika"». *Avtoclassika*. Ανακτήθηκε στις 17 Απριλίου 2022.
4. ↑
5. ↑  Двигатели V8 ЗМЗ конструкция, характеристики, история разработки